Azzam al-Ahmad

Azzam Al-Ahmad () ialah seorang ahli politik Palestin. Beliau pernah berkhidmat sebagai menteri kabinet sejak 1996 di bawah pentadbiran empat ketua kerajaan Palestin; iaitu Yasser Arafat, Mahmud Abbas, Ahmed Qurei dan Ismail Haniyeh. Beliau ialah ahli jawatankuasa pusat Gerakan Pembebasan Kebangsaan Palestin (Fatah), parti pemerintah Palestin. 

Beliau ialah Ahli Majlis Perundangan Palestin (Parlimen Palestin) bagi kawasan Jenin, bertanding mewakili Fatah bagi pilihan raya 1996 dan 2006. Beliau dilantik menjadi Ketua Blok Fatah dalam Parlimen Palestin.  

 Rundingan damai 
Sebagai ketua blok parlimen, beliau telah mengetuai delegasi Fatah dalam rundingan damai dengan delegasi Hamas yang diketuai Musa Abu Marzuk pada 2008, bertempat di Sanaa, Yaman. Beliau juga telah mengetuai delegasi Fatah dalam rundingan damai dengan delegasi Hamas yang diketuai Ismail Haniyeh bagi membentuk kerajaan perpaduan pada 2014, bertempat di Gaza. Beliau juga mengetuai delegasi Fatah dalam rundingan damai dengan delegasi Hamas yang diketuai Saleh Al-Aruri pada 2017 yang bertempat di Kaherah, Mesir. 

 Rujukan 

Kategori:Anggota Fatah
Kategori:Menteri kerajaan Pihak Berkuasa Palestin
Kategori:Anggota Majlis Perundangan Palestin 1996
Kategori:Anggota Majlis Perundangan Palestin 2006